钦定古今图书集成/明伦汇编/官常典/第735卷 > 徐明
## 钦定古今图书集成/明伦汇编/官常典/第735卷 > 徐明

按《合肥县志》：“明合肥人。为管军百户。壬寅，从守洪都。
癸卯五月丙子，陈友谅攻洪都之新城门，明从指挥
薛显开门突战，被执死之。明有胆略，善修饬，遇事敢
为。当围城之日，尝出劫友谅营，获其良马以归。友谅
阴设陷阱，数临城诱战。是日，明乘醉跃马出城射贼，
贼走，明追之堕陷阱中。贼钩取去，诱之降，不从，寻杀”
之。后追封合肥县男，配享洪都忠臣庙，以其子为指
挥。